สวัสดีครับ ผมเป็นเกย์ครับ และได้มีกิจกรรมเพศสัมพันธ์ภายนอกกับผู้ชายคนหนึ่ง และได้มีการทำออรัลเซ็กส์ให้กับเขา แต่ตอนนั้นผมไม่ทราบว่า ตัวเองเริ่มมีแผลที่ใต้ลิ้นครับ เพราะตอนนั้นยังไม่มีอาการเจ็บครับ แต่เขาก็ไม่ได้มีการหลั่งในปากผมแต่อย่างไรนะครับ และเจ้าตัวก็ยืนยันกับผมว่า ไม่มีเชื้อ HIV และ ซิฟิลิสแน่นอน เพราะเพิ่งผ่านการทำศัลยกรรมจมูกมา ฉะนั้นจะต้องมีการตรวจเลือดก่อนการผ่าตัดทุกครั้ง และที่จมูกของเขาก็มีรอยการผ่าตัดจริงๆครับผมจึงอยากทราบว่า โดยปกติแล้ว จะต้องมีการตรวจเพื่อหาเชื้อ HIV และซิฟิลิส ก่อนทำศัลยกรรมใช่ไหมครับ? ขอบครับ
สวัสดีค่ะ โดยปกติแล้ว ก่อนทำหัตถการหรือการผ่าตัดทุกชนิด แพทย์จะทำการตรวจเลือดดูโรคติดต่อทางเลือดได้ ที่มักจะตรวจกันเช่นโรค hiv โรคตับอักเสบบีและซี ส่วนซิฟิลิซไม่ได้ตรวจในทุกราย กรณีก่อนจะผ่าตัดการมีเพศสัมพันธ์ทางปากสามารถรับเชื้อ hiv ได้เช่นกัน แม้ในปากจะไม่มีแผลก็ตาม เพราะเยื่อบุปากเป็นเยื่อบุที่สามารถรับเชื้อได้โดยตรงอยู่แล้ว แต่ถ้ามีแผลจะเพิ่มโอกาสการรับเชื้อได้โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศสามารถพบแพทย์ใกล้บ้านเพื่อประเมินความเสี่ยงอีกครั้ง หากเสี่ยงมาภายใน 72 ชั่วโมง อาจมีข้อบ่งชี้ในการรับประทานยาต้านไวรัส และเจาะเลือดติดตามอาการ